CELEX: 32006R0917
Language: et
Date: 2006-06-21
Title: Komisjoni määrus (EÜ) nr 917/2006,  21. juuni 2006 , millega määratakse kindlaks, kui suures ulatuses saab rahuldada impordiõiguste taotlusi, mis on esitatud 2006. aasta juunis töötlemiseks ettenähtud külmutatud veiseliha kohta

22.6.2006   
            
            
               ET
            
            
               Euroopa Liidu Teataja
            
            
               L 169/14
            
         
      KOMISJONI MÄÄRUS (EÜ) nr 917/2006,
   21. juuni 2006,
   millega määratakse kindlaks, kui suures ulatuses saab rahuldada impordiõiguste taotlusi, mis on esitatud 2006. aasta juunis töötlemiseks ettenähtud külmutatud veiseliha kohta
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 17. mai 1999. aasta määrust (EÜ) nr 1254/1999 veise- ja vasikalihaturu ühise korralduse kohta, (1)
   
   võttes arvesse komisjoni 12. mai 2006. aasta määrust (EÜ) nr 727/2006, millega avatakse töötlemiseks ettenähtud külmutatud veiseliha impordi tariifikvoodid ja sätestatakse nende haldamine (1. juulist 2006 kuni 30. juunini 2007), (2) eriti selle artikli 5 lõiget 4,
   ning arvestades järgmist:
   
               (1)
            
            
               Määruse (EÜ) nr 727/2006 artikli 3 lõikes 1 on kehtestatud töötlemiseks ettenähtud külmutatud veiseliha kogused, mida võib importida eritingimustel ajavahemikul 1. juulist 2006 kuni 31. detsembrini 2006.
            
         
               (2)
            
            
               Määruse (EÜ) nr 727/2006 artikli 5 lõige 4 näeb ette, et taotletud koguseid võidakse vähendada. Esitatud taotlused on seotud üldkogustega, mis ületavad saadaolevaid koguseid. Neil tingimustel ja selleks, et kindlustada saadaolevate koguste õiglane jaotus, tuleb taotletud koguseid proportsionaalselt vähendada,
            
         ON VASTU VÕTNUD KÄESOLEVA MÄÄRUSE:
   Artikkel 1
   Iga impordiõiguste taotlus, mis on esitatud vastavalt määrusele (EÜ) nr 727/2006 ajavahemikuks 1. juulist 2006 kuni 31. detsembrini 2006, rahuldatakse järgmiste koguste ulatuses väljendatuna kontidega lihana:
   
               a)
            
            
               4,733354 % taotletud kogusest määruse (EÜ) nr 727/2006 artikli 3 lõike 1 punktis a osutatud konservide valmistamiseks ettenähtud liha puhul,
            
         
               b)
            
            
               32,656312 % taotletud kogusest määruse (EÜ) nr 727/2006 artikli 3 lõike 1 punktis b osutatud toodete valmistamiseks ettenähtud liha puhul.
            
         Artikkel 2
   Käesolev määrus jõustub 22. juunil 2006.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. juuni 2006
      
         
            Komisjoni nimel
         
         
            põllumajanduse ja maaelu arenduse peadirektor
         
         J. L. DEMARTY
         
      
   
   
      (1)  EÜT L 160, 26.6.1999, lk 21. Määrust on viimati muudetud määrusega (EÜ) nr 1899/2004 (ELT L 328, 30.10.2004, lk 67).
   
      (2)  ELT L 126, 13.5.2006, lk 9.